CELEX: 52009PC0413
Language: el
Date: 2009-07-31
Title: Πρόταση Απόφαση του Συμβουλίου σχετικά με την κοινοτική θέση επί αποφάσεως της Μεικτής Επιτροπής που δημιουργήθηκε στο πλαίσιο της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για τη συνεργασία στον τομέα της στατιστικής, όσον αφορά την τροποποίηση του παραρτήματος Β της συμφωνίας

Σημαντική ανακοίνωση νομικού περιεχομένου

|

52009PC0413

Πρόταση Απόφαση του Συμβουλίου σχετικά με την κοινοτική θέση επί αποφάσεως της Μεικτής Επιτροπής που δημιουργήθηκε στο πλαίσιο της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για τη συνεργασία στον τομέα της στατιστικής, όσον αφορά την τροποποίηση του παραρτήματος Β της συμφωνίας  /* COM/2009/0413 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 31.7.2009COM(2009) 413 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την κοινοτική θέση επί αποφάσεως της Μεικτής Επιτροπής που δημιουργήθηκε στο πλαίσιο της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για τη συνεργασία στον τομέα της στατιστικής, όσον αφορά την τροποποίηση του παραρτήματος Β της συμφωνίαςΑΙΤΙΟΛΟΓΙΚΗ ΕΚΘΕΣΗΗ συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για τη συνεργασία στον τομέα της στατιστικής[1] (εφεξής η «συμφωνία») τέθηκε σε ισχύ την 1η Ιανουαρίου 2007. Η Κοινότητα εκπροσωπείται από την Επιτροπή.Με το άρθρο 3 της συμφωνίας ιδρύεται η «Στατιστική Επιτροπή Κοινότητας/Ελβετίας» (στο εξής καλούμενη «Μεικτή Επιτροπή»), η οποία είναι υπεύθυνη για τη διαχείριση της εν λόγω συμφωνίας και μεριμνά για την ορθή εκτέλεσή της.Το άρθρο 2 της απόφασης 2006/233/ΕΚ ορίζει ότι η Κοινότητα πρέπει να εκπροσωπείται από την Επιτροπή και ότι η θέση που πρέπει να λάβει η Κοινότητα όσον αφορά τη Μεικτή Επιτροπή πρέπει να υιοθετηθεί από το Συμβούλιο για θέματα που σχετίζονται με τη χρηματοοικονομική συνεισφορά της Ελβετίας.Το άρθρο 4 της συμφωνίας ορίζει ότι η Μεικτή Επιτροπή μπορεί να αποφασίσει την αναθεώρηση του παραρτήματος Β της συμφωνίας σχετικά με τους κανόνες που διέπουν τη χρηματοοικονομική συνεισφορά της Ελβετίας.Η πείρα που αποκτήθηκε από την έναρξη της εφαρμογής της συμφωνίας το 2007 και μετά κατέδειξε την ανάγκη να αναπροσαρμοστεί το παράρτημα Β, ώστε να απλουστευτεί η εφαρμογή του και να μειωθεί η αντίστοιχη διοικητική επιβάρυνση.Η παρούσα πρόταση έχει οικονομικές επιπτώσεις για τον κοινοτικό προϋπολογισμό, καθώς προβλέπει την απλούστευση της μεθόδου για τον υπολογισμό της ελβετικής συνεισφοράς. Η επιβάρυνση αυτή δεν περιλαμβάνει άμεση αλλαγή όσον αφορά τα έσοδα, τα οποία προβλέπεται να παραμείνουν σε παρόμοιο επίπεδο.Η απόφαση της Μεικτής Επιτροπής δημοσιεύεται στην Επίσημη Εφημερίδα της Ευρωπαϊκής Ένωσης.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την κοινοτική θέση επί αποφάσεως της Μεικτής Επιτροπής που δημιουργήθηκε στο πλαίσιο της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για τη συνεργασία στον τομέα της στατιστικής, όσον αφορά την τροποποίηση του παραρτήματος Β της συμφωνίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 2006/233/EK[2] του Συμβουλίου, της 27ης Φεβρουαρίου 2006, σχετικά με τη σύναψη συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για τη συνεργασία στον τομέα της στατιστικής (εφεξής «η συμφωνία»), και ιδίως το άρθρο 2,την πρόταση της Επιτροπής[3],Εκτιμώντας τα ακόλουθα:(1) Με το άρθρο 3 της συμφωνίας ιδρύεται επιτροπή, η «Στατιστική Επιτροπή Κοινότητας/Ελβετίας» (στο εξής καλούμενη «Μεικτή Επιτροπή»), αποτελούμενη από αντιπροσώπους της Ευρωπαϊκής Κοινότητας και της Ελβετικής Συνομοσπονδίας.(2) Το άρθρο 2 της απόφασης 2006/233/ΕΚ ορίζει ότι η θέση που πρέπει να λάβει η Κοινότητα όσον αφορά τις αποφάσεις της Μεικτής Επιτροπής πρέπει να εγκριθεί από το Συμβούλιο, που αποφασίζει με ειδική πλειοψηφία βάσει πρότασης της Επιτροπής για θέματα που σχετίζονται με τη χρηματοοικονομική συνεισφορά της Ελβετίας.(3) Για να καλυφθεί το σύνολο του κόστους της συμμετοχής της, η Ελβετία πρέπει να συνεισφέρει οικονομικά στο κοινοτικό στατιστικό πρόγραμμα σε ετήσια βάση.(4) Το άρθρο 4 της συμφωνίας ορίζει ότι η Μεικτή Επιτροπή μπορεί να αποφασίσει την αναθεώρηση του παραρτήματος Β της συμφωνίας σχετικά με τους δημοσιονομικούς κανόνες οι οποίοι διέπουν τη συνεισφορά της Ελβετίας.(5) Η πείρα που αποκτήθηκε από την έναρξη της εφαρμογής της συμφωνίας και μετά κατέδειξε την ανάγκη να απλουστευθεί η χρηματοοικονομική εφαρμογή και να μειωθεί η αντίστοιχη διοικητική επιβάρυνση με την παράλληλη διατήρηση της χρηματοοικονομικής συνεισφοράς σε παρόμοιο επίπεδο. Συνεπώς, πρέπει να αναθεωρηθεί το παράρτημα Β της συμφωνίας,ΑΠΟΦΑΣΙΖΕΙ:Άρθρο 1Η θέση που λαμβάνεται από την Ευρωπαϊκή Κοινότητα σχετικά με απόφαση της Μεικτής Επιτροπής που τροποποιεί το παράρτημα Β της συμφωνίας βασίζεται στο σχέδιο απόφασης της Μεικτής Επιτροπής που επισυνάπτεται στην παρούσα απόφαση.Άρθρο 2Η απόφαση της Μεικτής Επιτροπής δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ- Σ Χ Ε Δ Ι Ο -Απόφαση της Στατιστικής Επιτροπής Κοινότητας/ΕλβετίαςΑριθ. 1/2009 της …. 2009για την τροποποίηση του παραρτήματος Β της συμφωνίας μεταξύτης Ευρωπαϊκής Κοινότητας και της Ελβετικής Συνομοσπονδίας για τη συνεργασία στον τομέα της στατιστικήςΗ ΣΤΑΤΙΣΤΙΚΗ ΕΠΙΤΡΟΠΗ ΚΟΙΝΟΤΗΤΑΣ/ ΕΛΒΕΤΙΑΣ,Έχοντας υπόψη:τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για τη συνεργασία στον τομέα της στατιστικής[4], και ιδίως το άρθρο 4 παράγραφος 4,Εκτιμώντας τα ακόλουθα:(1) Η συμφωνία μεταξύ Ευρωπαϊκής Κοινότητας και Ελβετικής Συνομοσπονδίας τέθηκε σε ισχύ την 1η Ιανουαρίου 2007 και περιέχει το παράρτημα Β που αφορά τους δημοσιονομικούς κανόνες που διέπουν τη συνεισφορά της Ελβετίας.(2) Η πείρα που αποκτήθηκε από την έναρξη της εφαρμογής της συμφωνίας και μετά κατέδειξε την ανάγκη να απλουστευθεί η χρηματοοικονομική εφαρμογή και να μειωθεί η αντίστοιχη διοικητική επιβάρυνση. Συνεπώς, το παράρτημα Β πρέπει να αναθεωρηθεί,ΑΠΟΦΑΣΙΖΕΙ:Άρθρο 1Το παράρτημα Β της συμφωνίας αντικαθίσταται από το παράρτημα της παρούσας απόφασης.Άρθρο 2Η παρούσα απόφαση αρχίζει να ισχύει από την ημέρα της έκδοσής της.Λουξεμβούργο,Για τη Μεικτή ΕπιτροπήΟ επικεφαλής της αντιπροσωπείας της ΕΚΟ επικεφαλής της ελβετικής αντιπροσωπείαςΠΑΡΑΡΤΗΜΑ BΔΗΜΟΣΙΟΝΟΜΙΚΟΙ ΚΑΝΟΝΕΣ ΟΙ ΟΠΟΙΟΙ ΔΙΕΠΟΥΝ ΤΗ ΣΥΝΕΙΣΦΟΡΑ ΤΗΣ ΕΛΒΕΤΙΑΣ (ΚΑΤΑ ΤΑ ΑΝΑΦΕΡΟΜΕΝΑ ΣΤΟ ΑΡΘΡΟ 8)1. Προσδιορισμός της χρηματοοικονομικής συμμετοχής1.1. Η Ελβετία συνεισφέρει οικονομικά, σε ετήσια βάση, στο κοινοτικό στατιστικό πρόγραμμα.1.2. Η εν λόγω συνεισφορά βασίζεται σε δύο στοιχεία:— στο συνολικό κόστος της Eurostat [κόστος]— στον αριθμό των κρατών μελών της Ευρωπαϊκής Ένωσης [# μέλη]1.3. Η χρηματοοικονομική συνεισφορά είναι: [κόστος] /[# μέλη]1.4. Τα ανωτέρω στοιχεία ορίζονται ως εξής:1.4.1. Το συνολικό κόστος της Eurostat ορίζεται ως το 85% του ποσού των πιστώσεων ανάληψης υποχρεώσεων στο τομέα της στατιστικής (Τίτλος 29) του προϋπολογισμού της Ευρωπαϊκής Ένωσης, σύμφωνα με την ονοματολογία του προϋπολογισμού βάσει δραστηριοτήτων. Αυτό περιέχει τις δαπάνες διαχείρισης και υποστήριξης στον τομέα της στατιστικής (δαπάνες που συνδέονται με το προσωπικό εν ενεργεία, το εξωτερικό προσωπικό και άλλες δαπάνες διαχείρισης, κτίρια και συναφείς δαπάνες και δαπάνες υποστήριξης των ενεργειών) και τις δημοσιονομικές παρεμβάσεις όσον αφορά την παραγωγή στατιστικών πληροφοριών. [κόστος]1.4.2. Ο αριθμός των κρατών μελών ορίζεται με βάση τον αριθμό των κρατών μελών της Ευρωπαϊκής Ένωσης την 1η Ιανουαρίου του εν λόγω έτους. [# μέλη]1.5. Αμέσως μετά την έγκριση του προσχεδίου του προϋπολογισμού της Ευρωπαϊκής Ένωσης για το οικείο έτος καταρτίζεται σχέδιο υπολογισμού της χρηματοοικονομικής συνεισφοράς. Ο τελικός υπολογισμός γίνεται αμέσως μετά την έγκριση του προϋπολογισμού για το εν λόγω έτος.2. Διαδικασίες πληρωμής2.1. Το αργότερο στις 15 Ιουνίου κάθε οικονομικού έτους, η Επιτροπή εκδίδει πρόσκληση καταβολής, απευθυνόμενη στην Ελβετία, που αντιστοιχεί στη συνεισφορά της βάσει της παρούσας συμφωνίας. Η πρόσκληση αυτή προβλέπει την καταβολή της συνεισφοράς της Ελβετίας το αργότερο στις 15 Ιουλίου. Τυχόν καθυστέρηση της έκδοσης της πρόσκλησης καταβολής συνεπάγεται αντίστοιχη αναβολή της προγραμματισμένης ημερομηνίας πληρωμής, ώστε να υπάρχει προθεσμία πληρωμής τουλάχιστον τριάντα ημερών.2.2. Η συνεισφορά της Ελβετίας εκφράζεται και καταβάλλεται σε ευρώ.2.3. Η Ελβετία καταβάλλει τη συνεισφορά της δυνάμει της παρούσας συμφωνίας σύμφωνα με το χρονοδιάγραμμα του σημείου 2.1. Τυχόν καθυστέρηση καταβολής συνεπάγεται επιβάρυνση με τόκους, που υπολογίζονται με το επιτόκιο που εφαρμόζει η Ευρωπαϊκή Κεντρική Τράπεζα για τις πράξεις κύριας αναχρηματοδότησης, και το οποίο δημοσιεύεται στη σειρά C της Επίσημης Εφημερίδας της Ευρωπαϊκής Ένωσης, που ισχύει κατά την πρώτη ημερολογιακή ημέρα του μήνα στον οποίο λήγει η προθεσμία πληρωμής, προσαυξημένο κατά 1,5 εκατοστιαίες μονάδες. Το προσαυξημένο επιτόκιο εφαρμόζεται για ολόκληρη την περίοδο καθυστέρησης. Εντούτοις, οι τόκοι οφείλονται μόνον εάν η καθυστέρηση στην καταβολή της συνεισφοράς υπερβαίνει τις τριάντα ημέρες από την προγραμματισμένη ημερομηνία καταβολής που αναφέρεται στο σημείο 2.1.2.4. Οι δαπάνες της συμμετοχής των αντιπροσώπων και των εμπειρογνωμόνων της Ελβετίας στις συνεδριάσεις που συγκαλεί η Επιτροπή στο πλαίσιο της παρούσας συμφωνίας δεν επιστρέφονται από την Επιτροπή. Όπως αναφέρεται στο άρθρο 6 παράγραφος 2, οι δαπάνες που συνδέονται με την απόσπαση δημόσιων υπαλλήλων της Ελβετίας στη Eurostat επιβαρύνουν εξ ολοκλήρου την Ελβετία.Κατόπιν συμφωνίας μεταξύ της Eurostat και της Ομοσπονδιακής Στατιστικής Υπηρεσίας της Ελβετίας, η Ελβετία μπορεί να αφαιρεί από τη χρηματοοικονομική συνεισφορά της το κόστος της απόσπασης των εθνικών εμπειρογνωμόνων. Το μέγιστο ποσό που μπορεί να αφαιρεθεί για κάθε υπάλληλο δεν υπερβαίνει το μέγιστο ποσό που αφαιρείται για υπαλλήλους από τις χώρες ΕΟΧ-ΕΖΕΣ που αποσπώνται στην Eurostat στο πλαίσιο της συμφωνίας για τον ΕΟΧ. Το ποσό αυτό συμφωνείται σε ετήσια βάση από τη Μεικτή Επιτροπή.2.5. Οι πληρωμές που πραγματοποιεί η Ελβετία πιστώνονται ως έσοδα του προϋπολογισμού για την αντίστοιχη γραμμή του προϋπολογισμού της κατάστασης εσόδων του γενικού προϋπολογισμού της Ευρωπαϊκής Ένωσης. Ο δημοσιονομικός κανονισμός[5] ο οποίος εφαρμόζεται στον γενικό προϋπολογισμό των Ευρωπαϊκών Κοινοτήτων ισχύει για τη διαχείριση των πιστώσεων.3. Όροι εφαρμογήςΗ χρηματοοικονομική συνεισφορά της Ελβετίας σύμφωνα με το άρθρο 8 παραμένει αμετάβλητη για το εν λόγω οικονομικό έτος.3.2. Κατά το κλείσιμο των λογαριασμών κάθε οικονομικού έτους (n) και στο πλαίσιο της κατάρτισης του λογαριασμού εσόδων και εξόδων, η Επιτροπή προβαίνει σε τακτοποίηση των λογαριασμών ως προς τη συμμετοχή της Ελβετίας, λαμβάνοντας υπόψη τυχόν αλλαγές που επήλθαν από μεταβιβάσεις, διαγραφές και μεταφορές υπολοίπων ή με συμπληρωματικούς και διορθωτικούς προϋπολογισμούς, κατά τη διάρκεια του οικονομικού έτους. Αυτή η τακτοποίηση γίνεται στο πλαίσιο της κατάρτισης του προϋπολογισμού για το επόμενο έτος (n+2) και πρέπει να αντανακλάται στην πρόσκληση για καταβολή της συνεισφοράς.4. Πληροφόρηση4.1. Το αργότερο στις 31 Μαΐου κάθε οικονομικού έτους (n+1), καταρτίζεται και διαβιβάζεται στην Ελβετία, προς ενημέρωση, η κατάσταση πιστώσεων για τις λειτουργικές και διοικητικές χρηματοοικονομικές υποχρεώσεις της Eurostat, σχετικά με το προηγούμενο οικονομικό έτος (n), σύμφωνα με τη μορφή του λογαριασμού εσόδων και εξόδων της Επιτροπής.4.2. Η Επιτροπή γνωστοποιεί στην Ελβετία όλα τα άλλα γενικά οικονομικά στοιχεία που σχετίζονται με την Eurostat και που τίθενται στη διάθεση των κρατών ΕΖΕΣ-ΕΟΧ.ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΠΟΥ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΟΝΟΜΑΣΙΑ ΤΗΣ ΠΡΟΤΑΣΗΣ:Απόφαση για την τροποποίηση του παραρτήματος Β της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για τη συνεργασία στον τομέα της στατιστικής.2. ΓΡΑΜΜΕΣ ΠΡΟΫΠΟΛΟΓΙΣΜΟΥ:Κεφάλαιο και άρθρο: 29.0203 «Κοινοτικό στατιστικό πρόγραμμα 2008-2012»Ποσό εγγεγραμμένο στον προϋπολογισμό για το εν λόγω οικονομικό έτος: 3,8 εκατ. ευρώ.3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ( Η πρόταση δεν έχει δημοσιονομικές επιπτώσειςX Πρόταση χωρίς δημοσιονομικές επιπτώσεις στις δαπάνες αλλά με δημοσιονομικές επιπτώσεις στα έσοδα – οι επιπτώσεις στα έσοδα είναι οι ακόλουθες:(εκατ. ευρώ με ένα δεκαδικό ψηφίο)Γραμμή προϋπολογισμού | Έσοδα[6] | Περίοδος 12 μηνών από την 01/01/2009 |Άρθρο 29.0203 | Επίπτωση στους ιδίους πόρους | 3,8 |Άρθρο … | Επίπτωση στους ιδίους πόρους |Κατάσταση μετά τη δράση |[n+1] | [n+2] | [n+3] | [n+4] | [n+5] |Άρθρο 29.0203 | 3,8 | 3,8 | 3,9 | 3,9 | 3,9 |4. ΑΛΛΕΣ ΠΑΡΑΤΗΡΗΣΕΙΣΟ στόχος της παρούσας πρότασης είναι να απλουστευθεί η μέθοδος υπολογισμού της συνεισφοράς της Ελβετίας στο κοινοτικό στατιστικό πρόγραμμα.Η συνεισφορά αυτή δεν θα εξαρτάται από την κατάρτιση συγκεκριμένου ετήσιου προγράμματος εργασίας μεταξύ της Κοινότητας και της Ελβετίας, αλλά θα είναι ένα καθορισμένο ποσοστό.Η παρούσα πρόταση έχει δημοσιονομικές επιπτώσεις για τον κοινοτικό προϋπολογισμό, καθώς προβλέπει την απλούστευση της μεθόδου για τον υπολογισμό της ελβετικής συνεισφοράς. Η αλλαγή αυτή δεν συνεπάγεται καμία άμεση αλλαγή των εσόδων, που προβλέπεται να μείνουν σε παρόμοιο επίπεδο. Το καθορισμένο ποσοστό (85%) αντιστοιχεί στο σύνηθες επίπεδο συμμετοχής της Ελβετίας στο κοινοτικό στατιστικό πρόγραμμα και η εκτίμηση έως το 2013 είναι ότι το δημοσιονομικό ποσό για το πρόγραμμα θα παραμείνει περίπου το ίδιο.Η χρηματοοικονομική συνεισφορά της Ελβετίας από την έναρξη της εφαρμογής της συμφωνίας και μετά κυμάνθηκε από 3,6 εκατ. ευρώ έως 3,8 εκατ. ευρώ ετησίως, ποσό που αντιστοιχεί στο περίπου 85% του στατιστικού προγράμματος.Πρέπει να σημειωθεί ότι οι φορείς που είναι εγκατεστημένοι στην Ελβετία μπορούν να συμμετέχουν σε συγκεκριμένα κοινοτικά προγράμματα που διαχειρίζεται η Eurostat, με τα ίδια συμβατικά δικαιώματα και υποχρεώσεις με εκείνα των φορέων που είναι εγκατεστημένοι στην Κοινότητα. Ωστόσο, οι φορείς που είναι εγκατεστημένοι στην Ελβετία δεν δικαιούνται να λάβουν καμία χρηματοοικονομική συνεισφορά από τη Eurostat.Η Ελβετία φέρει εξ ολοκλήρου τις δαπάνες που συνδέονται με την απόσπαση εμπειρογνωμόνων της Ελβετίας στη Eurostat, συμπεριλαμβανομένων των μισθών, των δαπανών κοινωνικής ασφάλισης, των εισφορών για συντάξεις και των ημερήσιων αποζημιώσεων και αποζημιώσεων ταξιδίου.[1] ΕΕ L 90 της 28.3.2006, σ. 2.[2] ΕΕ L 90 της 28.3.2006, σ. 1.[3] ΕΕ C […] της […], σ. […].[4] ΕΕ L 90 της 28.3.2006, σ. 2.[5] Κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 248 της 16.9.2002, σ. 1).[6] Όσον αφορά τους παραδοσιακούς ιδίους πόρους (γεωργικές εισφορές, εισφορές για τη ζάχαρη, δασμοί), τα ποσά που αναφέρονται πρέπει να είναι καθαρά, δηλ. μεικτά ποσά μετά την αφαίρεση του 25% του κόστους συλλογής των πόρων.